text: Ingen nye spor trods tv-eksponering af Horsens-drab
  28 marts 2014 kl. 10.16
  Politiet er stadig uden spor af den mand eller kvinde, der i sidste uge dræbte en 22 årig mand i Horsens. Efterlysning i Station 2 torsdag aften gav ikke nye spor.
  Sydøstjyllands Politi medvirkede i aftes i Station 2 på TV 2 - men det gav ingen afgørende spor.
  - Der kom nogle få henvendelser og tip og de er nu afprøvet uden resultat, siger efterforskningsleder Carsten Thostrup til TV SYD.
  Det er nu 11 dage siden knivdrabet på den unge afghaner Ahmad Fawad Karimi i hans lejlighed på Hybenvej i Horsens blev opdaget.
  